
ОСНОВНИ СУД У ГРАДИШЦИ
OSNOVNI SUD U GRADIŠCI                                         Одјељење суда у Српцу

Адреса: Видовданска 15, 78400 Градишка             Данка Митрова бр. 4, 78420 Србац
ТЕЛ: 051/813-221, 051/813-366                                      ТЕЛ:051/740-112                                                                                                                                                                                               
ФАКС:051/815-885   

Web:ossud-gradiska.pravosudje.ba                                                                                                      E-mail: ossud-gradiska@pravosudje.ba



Број: 072-0-Su-25-000845
Дана: 05.08.2026. године


На основу члана 55. став 3. и члана 68. став 2. Закон о судовима Републике Српске („Службени гласник Републике Српске“број: 37/12, 44/15 и 100/17), члана 8. тачка и) и члана 22. став 2. Правилника о унутрашњем судском пословању („Службени гласник Републике Српске”, број: 09/14, 39/16, 71/17, 67/18 и 6/19) и Одлуке о сагласности Министарства правде Републике Српске, број: 08.030/020-2373/25 od 29.07.2026.године на измјене и допуне Правилника о унутрашњој организацији и  систематизацији радних мјеста у Основном суду у Градишци, в.д. предјседница суда дана 05.08.2026.године доноси:

ПРАВИЛНИК 
О ИЗМЈЕНАМА И ДОПУНАМА ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЈЕСТА У ОСНОВНОМ СУДУ У ГРАДИШЦИ

Члан 1. 

У правилнику број: 072-0-Су-18-001048 од 04.09.2018. године са измјенама и допунама број: 072-0-Су-22-000 500 од 24.05.2022.године 072-0-Су-23-001489 од 20.12.2023. године, мијења се члан 18. тачка 2. посљедњи став под називом „број извршилаца“ тако да умјесто број „9“ треба да стоји „10“, а бришу се ријечи „1 додатни судија на одређено вријеме“.

Члан 2. 

У члану 18. тачка 3. став 1. (опис послова) иза алинеје 18., додају се алинеје 19., 20., 21., и 22. које гласе: 
· прати објаве службених гласника и о свим промјенама и новостима обавјештава предсједника суда и судије,
· проводи поступке јавних набавки за потребе суда и израђује нацрт конкурентског захтјева и директног споразума,
· израђује нацрте Стратешког плана, Акционог плана за имплементацију родне равноправности, прати спровођење Плана интегритета, те припрема одговарајуће извјештаје о провођењу наведених Планова,
· израђује нацрт одлука по захтјевима о слободи приступа информација,
а досадашње алинеје 19., и 20. постају алинеје 23. и 24.


Члан 3. 

У члану 18. тачка 5. мијења се назив радног мјеста тако да умјесто „Референт за поступање по предметима извршног и прекршајног реферата“ треба да стоји „Референт за поступање са извршним предметима“ и мијењају се се ставови 1., 2., 4., и 5. тако да сада исти гласе:
· став 1. (опис послова):
· поступа у СОКОП систему (пријем и отпремање поште, скенирање) и предметима извршног реферата,
· помаже судији у припремању предмета за расправу, отпремање, улагање доставница и других поднесака,
· израђује и доставља судији нацрте одлука и дописа у предметима СОКОП система као и у другим предметима извршног реферата,
· под надзором судије врши архивирање и прегледавање списа за архиву,
· пружа стручну и административно - техничку подршку у раду судске управе по непосредном налогу предсједника суда и секретара суда, 
· обавља остале послова које му одреди предсједник суда и
· за свој рад одговара предсједнику суда.
· став 2. (сложеност послова):
· послови и задаци стручних, општих и техничких дјелатности,
· административно – технички, сложени и једноставни.
· став 4. (позиција радног мјеста):
· Одјељење судске управе – Одсјек за административне, техничке и помоћне послове у сједишту суда у Градишци.
· став 5. (услови):
· први циклус студија правног смјера са најмање 180 ЕЦТС бодова или ССС – IV степен, правног или економског смјера или Гимназија, положен стручни испит за рад у органима управе и најмање 1 година радног искуства на истим или сличним пословима уз обавезно познавање рада на рачунару.

Члан 4. 

У члану 18. тачка 6. у називу иза ријечи „приправник – волонтер“ додају се ријечи „и судијски приправник“.

У ставу 6. (број извршилаца) умјесто броја „2“ треба да стоји „1 приправник – волонтер и 1 судијски приправник“.

Члан 5. 

У члану 18. тачка 7. мијења се назив, тако да умјесто „Референт за координацију рада Одјељења са сједиштем у Српцу“ треба да стоји „Референт за пријем поште и управљање предметима у Одјељењу суда у Српцу“, а у:
· ставу 1. (опис послова) бришу се алинеје број 1., 6. и 10.,
· ставу 4. (сложеност послова) бришу се алинеје 3. и 4.,
· у ставу 5. (услов) бришу се ријечи „ВШС – VI степен, правник, економиста или еквивалентна школска спрема наведеног смјера од 180 ЕЦТС бодова, или“.
Члан 6. 

У члану 18. тачка 13. у ставу 1. (опис послова) бришу се алинеје 9., 10., 11.,13.,14. и 15., а досадашња алинеја 12. постаје алинеја 9., а алинеје 16.,17.,18., и 19. постају алинеје 10.,11.,12. и 13.

Члан 7.

У члану 18. послије тачке 14. додаје се тачка 15. која гласи „Референт за административно - рачуноводствене послове“.
Опис послова:
· врши обрачун и ислату средстава са депозита под надзором шефа рачуноводства,
· заприма и обрађује пристигле рачуне,
· води књигу улазних фактура (КУФ),
· саставља обрачун путних трошкова, накнада, дневница и осталог и доставља исто на даље надлежно поступање,
· помаже шефу рачуноводства у припремању статистичких извјештаја и вођењу одређених евиденција,
· стара се о уредности архиве одсијека рачуноводства, 
· врши послове књижења и друге помоћне послове у рачуноводству суда,
· обавља послове успостављања интерних контролних поступака, ажурира податке и обавља контрoлу процеса у рачуноводству суда,
· обавља помоћне послове у поступцима јавних набавки, 
· врши и друге административне послове у рачуноводству, по налогу предсједника суда.
Статус запосленика: 
· радник суда
Позиција радног мјеста:
· Одјељење судске управе – Одсјек за рачуноводство у сједишту суда у Градишци.
Сложеност послова:
· послови и задаци стручних, општих и техничких дјелатности,
· стручни и административно – технички – једноставнији.
Услови:
-   ССС – IV степен правног или економског смјера или гимназија, положен стучни испит за рад у органима управе и најмање 6 мјесеци радног искуства на истим или сличним пословима уз познавање рада на рачунару.
Начин заснивања радног односа: јавни конкурс.
Број извршилаца: 1

Члан 8.

Досадашње тачке 15,16,17,18,19,20,21 и 22 постају тачке 16,17,18,19,20,21,22 и 23.

Члан 9.

У члану 18. тачка 16. (која ће бити тачка 17. послије измјена) у ставу 5. (услови) иза ријечи правник брипу се ријечи „или економист“ и иза ријечи правног бришу се ријечи „или економског“.
Члан 10.

У члану 18. тачка 19. (која ће бити тачка 20. послије измјена) мијења се назив тако да умјесто „портир – телефониста – кућни мајстор“  треба да стоји „портир – телефониста“.

Члан 11. 

Овај правилник ступа на снагу осмог дана од дана објављивања на огласној табли и интернет страници суда. 


									в.д. Предсједница суда
									  Бранкица Спасојевић

